Penaeidae

se tekst

Penaeidae er en familie av reker.

De fleste lever på grunt vann i havet i tropiske og subtropiske strøk. Omtrent tre fjerdedeler av artene er begrenset til det indopasifiske området. Det eneste arten i norske farvann er den oseaniske Funchalia woodwardi, som er en tilfeldig gjest i nordlige deler av Nordsjøen.

Penaeidae er den økonomisk mest viktige rekefamilien, og det drives fiske og oppdrett av mange av artene. De såkalte tigerrekene eller kongerekene tilhører familien. I mange asiatiske land drives det storstilt oppdrett av slike reker, som eksporteres frosne til Nord-Amerika, Europa og Japan. De to betydeligste artene i akvakultur er Penaeus monodon og Litopenaeus vannamei.

 Slekter 
De Grave et al. (2009) angir følgende slekter i familien Penaeidae. Utdødde slekter er merket med et kors (†). Artsantall er angitt i parentes etter slektsnavnet.

 † Albertoppelia (1)
 Alcockpenaeopsis (1)
 † Ambilobeia (1)
 † Antrimpos (15)
 Arafurapenaeopsis (1)
 Artemesia (1)
 Atypopenaeus (5)
 Batepenaeopsis (2)
 † Bombur (2)
 † Bylgia (4)
 † Carinacaris (1)
 † Cretapenaeus (1)
 † Drobna (1)
 † Dusa (5)
 Farfantepenaeus (8)
 Fenneropenaeus (6)
 Funchalia (6)
 Ganjampenaeopsis (1)
 † Hakelocaris (1)
 Heteropenaeus (1)
 Holthuispenaeopsis (1)
 † Ifasya (2)
 Kishinouyepenaeopsis (4)
 † Koelga (2)
 † Libanocaris (1)
 Litopenaeus (5)
 † Longichela (1)
 † Longitergite (1)
 † Macropenaeus (1)
 Macropetasma (1)
 Marsupenaeus (1)
 Megokris (9)
 Melicertus (8)
 Metapenaeopsis (74)
 Metapenaeus (28)
 † Microchela (1)
 † Micropenaeus (1)
 Mierspenaeopsis (4)
 Parapenaeopsis (13)
 Parapenaeus (14)
 Pelagopenaeus (1)
 Penaeopsis (7)
 Penaeus (3 + 18†)
 Protrachypene (1)
 † Pseudobombur (1)
 † Pseudodusa (1)
 † Rauna (1)
 † Rhodanicaris (1)
 Rimapenaeus (4)
 † Satyrocaris (1)
 Tanypenaeus (1)
 Trachypenaeopsis (3)
 Trachypenaeus (2)
 Trachysalambria (9)
 † Tzeltalpenaeus (1)
 Xiphopenaeus (1)
 † Zoquepenaeus (1)

Det er 226 nålevende arter i Penaeidae, og i tillegg er det kjent 67 utdødde arter. De fleste utdødde artene er fra mesozoikum.

Den artsrike slekten Penaeus ble i 1997 splittet opp slik at Farfantepenaeus, Fenneropenaeus, Litopenaeus, Marsupenaeus og Melicertus ble egne slekter. De Grave et al. følger dette, men oppsplittingen er sterkt omstridt, og mange regner fortsatt alle disse artene til Penaeus.

I 2011 ble en annen artsrik slekt, Parapenaeopsis, spilttet opp og fordelt på åtte slekter. Denne oppsplittingen er innarbeidet i oversikten ovenfor.

To nye fossile slekter, Zoquepenaeus og Tzeltalpenaeus, fra sen kritt i Mexico ble beskrevet i 2013. De er tatt med i oversikten ovenfor.

Molekylærgenetiske analyser viser at familien Sicyoniidae er en delgruppe av Penaeidae. Det kan derfor være nødvendig å splitte dagens Penaeidae i tre familier.

 Referanser 

 Eksterne lenker 

 de Grave, Sammy, et. al., «A classification of living and fossil genera of decapod crustaceans», i: Raffles Bulletin of Zoology. Suppl. 21, 2009, side 1–109

 Fossilworks – family Penaeidae

Kategori:Dendrobranchiata
Kategori:Krepsdyr formelt beskrevet i 1815
Kategori:Dyr formelt beskrevet av Constantine Samuel Rafinesque